# Albansk

*«Albansk» kan også referere til Albania og albanere.*

| Albansk |
| --- |
| Shqip |
|  |
|  |
| Brukt i | Albania  |
| Region | Balkan |
| Antall brukere | 6 000 000 |
| Lingvistisk klassifikasjon | Indoeuropeisk **Albansk** |
| Skriftsystem | Det latinske alfabetet |
| Offisiell status |
| Offisielt i |  Albania  Nord-Makedonia  Kosovo  Montenegro |
| Normert av | Albanias vitenskapsakademi |
| Språkkoder |
| ISO 639-1 | sq |
| ISO 639-2 | sqi  |
| ISO 639-3 | `sqi` – albansk (generisk) `aln` – ghegalbansk `aae` – arbëreshëalbansk `aat` – arvanitikaalbansk `als` – toskalbansk |
| Glottolog | alba1267  |
|

---

 **Wikipedia på albansk**  Albansk på Wiktionary  |

**Albansk** er en egen gren av det indoeuropeiske språkfamilien og det offisielle språket i Albania, samt ett av de offisielle språkene i Kosovo og Nord-Makedonia. Det er også et offisielt språk på et regionalt nivå i Montenegro. Språket er også i bruk i tilgrensende områder, samt i Tyrkia og Italia (der det kalles arbëresh). Språket deles i to hoveddialekter: gegisk nord for elva Shkumbin og toskisk på sydsiden.

## Dialekter

Albansk har to forskjellige dialekter. Tosk som blir snakket hovedsakelig i sør og gheg blir brukt i nord. Standard albansk er basert på tosk-dialekten. Elven Shkumbin anses som punktet hvor disse to dialektene skiller seg fra hverandre.

### Gheg

Gheg er igjen delt opp i fire under-dialekter, gheg i nordvest, nordøst-gheg, sentral-gheg, and sør-gheg. Det blir hovedsakelig snakket i det nordlige Albania, deler av Montenegro, Kosovo og nordvest i Nord-Makedonia.

### Tosk

Tosk er delt opp i fem under-dialekter, nord-tosk (det mest vanlige), labërisht, çam, arvanitika, og arbëresh-albansk. Tosk-dialekten blir brukt i det sørlige Albania, sørvest i Nord-Makedonia og i det nordlige, samt sørlige Hellas. Cham-albansk snakkes i det nordvestlige Hellas, mens arvanitika-dialekten av brukes av arvaniter i det sørlige Hellas. Mens arbëresh-albansk blir talt av arbëreshë-folket, etterkommere av flyktninger som i det 15. og 16. århundre bosatte seg i det sørlige Italia, i små samfunn i regionene Sicilia og Calabria.

## Historie

Man har antatt at albansk er den gjenlevende resten av de illyriske språkene, men kan også være beslektet med trakisk, siden det albanske kjerneområdet opprinnelig lå mye lenger nord. Albansk nevnes som eget språk på 1300-tallet, og det første dokumentet på albansk, "Formula e pagëzimit" (dåpsformular), er datert 8. november 1462, og inneholder setningen *Un'te paghesont' pr'emenit t'Atit e t'Birit e t'Spirit Senit (Jeg døper deg i Faderens, Sønnens og Den hellige ånds navn)**.* Den første trykte bok på albansk kom i 1555.

## Alfabetet

|  |  |  |  |  |
| --- | --- | --- | --- | --- |
| a = a | b = b | c = c [t͡s] | ç = tsj [t͡ʃ] | d = d |
| dh = engelsk "th" [ð] | e = e | ë = ø | f = f |
| g = g | gj = ikke hard "d" | h = h | i = i |
| j = j | k = k | l = l | ll = tjukk l |
| m = m | n = n | nj = nj [ɲ] | o = å |
| p = p | q = som "tsj" i Tsjekkia | r = r | rr = som hard "r" i ord "barrakude" |
| s = s | sh = litt som på "sj" [ʃ] | t = t | th = engelsk "th" [θ] |
| u = o | v = v | x = dz [d͡z] | xh = engelsk "j" |
| y = u [y] | z = z | zh = veldig hard "sj" |

## Grammatikk

Følgende tabell tar i bruk ordet *mal* (fjell) i fem forskjellige kasus.

|  | **Ubestemt form entall** | **Bestemt form entall** | **Ubestemt form flertall** | **Bestemt form flertall** |
| --- | --- | --- | --- | --- |
| **Nominativ** | një mal (et fjell) | male (fjellet) | mali (fjell) | malet (fjellene) |
| **Akkusativ** | një mal | male | malin | malet |
| **Genitiv** | i/e/të/së një mali | i/e/të/së maleve | i/e/të/së malit | i/e/të/së maleve |
| **Dativ** | një mali | maleve | malit | maleve |
| **Ablativ** | (prej) një mali | (prej) malesh | (prej) malit | (prej) maleve |

## Nummereringen

|  |  |
| --- | --- |
| një—en | tetëmbëdhjetë—atten |
| dy—to | nëntëmbëdhjetë—nitten |
| tri/tre—tre | njëzet—tyve |
| katër—fire | njëzetenjë—*tjueen* |
| pesë—fem | njëzetedy—tjueto |
| gjashtë—seks | tridhjetë—tretti |
| shtatë—sju | dyzet/katërdhjetë—førti |
| tetë—åtte | pesëdhjetë—femti |
| nëntë—ni | gjashtëdhjetë—seksti |
| dhjetë—ti | shtatëdhjetë—sytti |
| njëmbëdhjetë—elve | tetëdhjetë—åtti |
| dymbëdhjetë—tolv | nëntëdhjetë—nitti |
| trembëdhjetë—tretten | njëqind—ett hundre |
| katërmbëdhjetë—fjorten | pesëqind—femhundre |
| pesëmbëdhjetë—femften | njëmijë—ett tusen |
| gjashtëmbëdhjetë—seksten | një milion—en milion |
| shtatëmbëdhjetë—sytten | një miliard—en miliard |

## Referanser

## Eksterne lenker

* Albanian - UCLA Language Materials Project, University of California Los Angeles (UCLA).

Denne artikkelen er en **spire**. Du kan hjelpe Wikipedia ved å utvide den.